Publication: Magyar Közlöny
Issue: MK-2008-46 (Year: 2008, Number: 46)
Era: 2004-2010
Section: 2004. évi CV. törvény 110. § (2) bekezdésében kapott felhatalmazás alapján – figyelemmel az egységesítési, szabványosítási tevékenységrõl és a NATO egységesítési dokumentumok kezelésérõl és feldolgozásáról szóló 1/2000.
Paragraph Index: 703

1. A Bizottság jogállása I. 1.1. A Bizottság a Magyar Honvédség jogi személyiséggel nem rendelkezõ konzultatív szervezeti egysége, melynek neve: Magyar Honvédség Drogprevenciós Bizottság. Rövidített neve: MH DB (a továbbiakban: Bizottság). I. 1.2. A Bizottság székhelye: 1055 Budapest, V. kerület, Balaton utca 7–11. Postacím: 1885 Budapest, Pf. 25. I. 1.3. A Bizottság tagjainak nevét (rendfokozatát), beosztását, szolgálati (munka-) helyét, a jelen Ügyrend melléklete tartalmazza. I. 1.4. A Bizottság megalakulására, mûködésére, valamint a Bizottság tagjaira vonatkozó fenti adatok, jogok és tények nyilvánosak. A tagok nevét (rendfokozatát, tisztségüket), valamint a megalakulásra és a mûködésre vonatkozó fontosabb adatokat – a Honvéd Vezérkar fõnöke döntése alapján – a Honvédelmi Minisztérium hivatalos lapjában (Honvédelmi Közlöny) közzé kell tenni.

Source: https://magyarkozlony.hu/hivatalos-lapok/4966e36c6e6a5fff8c82b9783f1beeea38a4a27d/dokumentumok/03735e59654fe8e04c3f28c794aad387ea89ad5e/letoltes